NCH ตั้งบ.ร่วมทุน “ศิริอรุณ เวลเนส” รับดูแลผู้สูงอายุ-ผู้ป่วยพักฟื้น
NCH ตั้งบ.ร่วมทุน "ศิริอรุณ เวลเนส" รับดูแลผู้สูงอายุ-ผู้ป่วยพักฟื้น
11 ก.ค. 2562

บริษัท เอ็น.ซี. เฮ้าส์ซิ่ง จำกัด (มหาชน) หรือ NCH ระบุว่า ที่ประชุมคณะกรรมการบริษัท เมื่อวันที่ 10 กรกฎาคม 2562 มีมติอนุมัติให้ บริษัท เอ็น.ซี. พร็อพเพอร์ ตี้ แมเนจเม้นท์ จำกัด (NCPM) ซึ่งเป็นบริษัทย่อยที่ NCH ถือหุ้นอยู่จำนวน 99.99% เข้าร่วมทุนกับห้างหุ้นส่วนจำกัด เดอะแคร์แอนด์เฮลธ์ กรุ๊ป เพื่อจัดตั้งบริษัทย่อยแห่งใหม่ภายใต้ชื่อ บริษัท ศิริอรุณ เวลเนส จำกัด เพื่อรองรับธุรกิจ Intermediate care และ Wellness รวมถึงธุรกิจที่เกี่ยวเนื่องกัน โดยรับดูแลผู้สูงอายุและรองรับผู้ป่วยในระยะพักฟื้นที่มารักษาตัวที่โรงพยาบาลใกล้เคียง โดยรับลูกค้าเป็นรายสัปดาห์ถึงรายเดือน